[{"text_idx": "#000002", "text": "Ta\u0308navusel \u201eFutu Muhul\u201c ei tekkinud kordagi stampfestivali tunnet, mis kahjuks u\u0308ha enam kujundab suurte muusikafestivalide meeleolu."}, {"text_idx": "#000005", "text": "Suur su\u0308rreaalne pere. Tegelikult polnudki vaja festivalilainele ennast ha\u0308a\u0308lestada, sest u\u0308rituse kulg vo\u0303i seisund haaras rohelusse mattunud rustikaalses taluhoovis oma embusesse ma\u0308rkamatult ja ja\u0308a\u0308gitult, et ko\u0303ik \u2013 ku\u0308lastajad, kunstnikud ja korraldajad tundsid ennast suure su\u0308rreaalse pere liikmena. Aeg, ruum, kogemused, seisundid, elamused, inimesed, loodus, muusika ja kunst segunesid tasaselt vibreerivaks tervikuks, mis festivalile tagasi mo\u0303eldes tundub mulle pigem psu\u0308hhedeelse kogemuse ja\u0308rgse unena\u0308o kui tegelikkusena."}, {"text_idx": "#000011", "text": "Seeja\u0308rel kihutas taluo\u0303ue vanem so\u0303iduauto, mis na\u0308rviliselt tuure u\u0308les vo\u0303ttis ja katkematult signaali andis. Algas eesti-portugali kunstnikepaari Kersti ja Paolo ehk Project Heroina performance. Musta riietunud naine ja valgesse riietunud mees vo\u0303tsid la\u0308rmaka auto ees poose, suure pauguga avatud s\u030campanjapudelid pritsisid osalejad vahuseks. Peaaegu tu\u0308hjaks valatud pudelid ulatati publikule, po\u0303hja ja\u0308a\u0308nud s\u030campanja joodi kunstnike terviseks. Kunstnikud ise nimetasid oma aktsiooni irooniliseks man-yes\u2019i ta\u0308histamiseks. Ta\u0308histada oli palju: o\u0303igust loomingule, filosoofiale, poliitikale ja arhitektoonikale. Etteaste lo\u0303petas ilutulestik. Kunstnikepaari jooks ilutulestiku ja siis publiku poole tagasi tekitas Hollywoodi ma\u0308rulifilmi tunde, kus peategelased pommirahe all, ka\u0308est kinni, o\u0303nnelikult tuleviku poole ho\u0303ljuvad."}]